alexandrainst/scandi-wiki huggingface dataset:
Revolusjonær sosialisme

Revolusjonær sosialisme refererer til former for sosialisme som mener at en sosial revolusjon er nødvendig for å gjennomføre en overgang fra kapitalisme til sosialisme. En revolusjon trenger ikke nødvendigvis å være et voldelig opprør; det er definert som en overtakelse av makten fra massebevegelser blant arbeiderklassen, slik at staten er direkte kontrollert av arbeiderklassen, i motsetning til kapitalistklassen og deres interesser. Revolusjonære sosialister mener at en slik tilstand er en forutsetning for å etablere sosialisme, og at sosialisme i seg selv er en revolusjon, ikke en reform. Begrepet brukes i kontrast med reformismen fremmet av sosialdemokrater, som ønsker å begrense de økonomiske og sosiale problemene med kapitalismen gjennom gradvise reformer innenfor det kapitalistiske økonomiske systemet og eksisterende politiske strukturer.

Revolusjonær sosialisme omfatter flere sosiale og politiske bevegelser som kan definere «revolusjon» forskjellig fra hverandre. Disse inkluderer bevegelser basert på marxistisk teori, deriblant bevegelser basert på leninismen og teorien om fortroppsledet revolusjon, som marxismen-leninismen, trotskismen, maoismen og titoismen, samt former for ortodoks marxisme, som luxemburgisme, impossibilisme, deleonisme og mensjevisme. Begrepet inkluderer også ikke-marxistiske bevegelser som anarkismen, revolusjonær syndikalisme og noen former for demokratisk sosialisme, som sandinisme og sosialisme for det 21. århundre.

Grunnlaget for revolusjonær-materialistisk sosialisme ble beskrevet i boken Den hellige familie av Marx og Engels

Fidel Castro, Che Guevara og Mao Zedong har vært uttalte tilhengere av en revolusjonær sosialisme.

Norge 
I Norge har flere grupperinger og partier støttet en revolusjonær sosialisme. Arbeiderpartiet opplevde intern splittelse omkring synet på revolusjon i 1918. På 1930-tallet forlot partiet den revolusjonære linjen og ble mer reformatorisk.

I Norge i 2018 mener Tjen folket at revolusjon med våpen er den eneste måten å oppnå et sosialistisk samfunn på. Norges Kommunistiske Parti støtter også sosialistisk revolusjon, og sier i 2018 at de støtter en fredelig vei til sosialisme, men at kapitalen kan trekke våpen, og at «derfor kan folket ALDRI gi fra seg den demokratiske nødvergeretten».

Leder for partiet Rødt, Bjørnar Moxnes sier at: «Det [prinsipprogrammet] er krystallklart på at en sosialistisk revolusjon skal foregå demokratisk og fjerner flere uklare formuleringer».

Referanser 

Sosialisme
Kenneth Hudson

Kenneth Hudson (født 4. juli 1916, død 28. desember 1999) var journalist, museolog, radio/TV-medarbeider og forfatter.

Tidlig karriere 
Han ble født i Harlesden og utdannet ved Lower School of John Lyon (nå The John Lyon School) i Harrow og ved University College London. Under andre verdenskrig ble han registrert som pasifist og gjorde tjeneste som ambulansesjåfør. Etter krigen arbeidet han i Tyskland med et anti-nazifiseringsprogram.

Han ble lektor tilknyttevoksenopplæringen ved University of Bristol i 1947, flyttet over til BBC i Bristol i 1954 som programskaper og korrespondent med industriprogrammer som sitt spesialfelt. I på1966 ble han tilknyttet Bristol College of Science and Technology, det ble senere til University of Bath for å starte en kanal med spesielle programmer rettet mot undervisning og utdannelse.

Senere karriere 
Som journalist og museolog var han en kontroversiell skikkelse i det europeiske  museumsmiljø, og han karakteriseres som "oppfinner" av begrepet "industriell arkeologi". På 1960-tallet hadde han flere radio/TV-program og skriver en rekke bøker. I 1963 skrev han en av de første om emnet Industrial Archaeology: An Introduction, og i 1965  kom hans Industrial Archaeology of Southern England. Han var den første redaktør av  Journal of Industrial Archaeology hvor han, sammen med andre  produserte en årlig oversikt over den raskt voksende litteraturen. I 1972 publiserte han Building Materials, den første i en serie, og i  1979, sammen med Julian Pettifer Diamonds in the Sky. Denne var resultatet av  historisk research under flyreiser foretatt for BBCs fjernsynsserie med samme navn.

Den senere tid av sin karriere viet han til arbeide som var mer publikumsrettet. Han arbeidet for museer. skrev publikasjoner, slike som den klassiske Cambridge Guide to Museums of Britain and Ireland (1987) hvor han samarbeidet med  Ann Nicholls

Sammen med John Letts tok han initiativet til prisen Årets museum i Europa i 1977 som senere ble administrert av European Museum Forum. Prisen skulle være en stimulans og virke for internasjonal utveksling av ideer og inspirasjon og skape et nettverk mellom museer.

Museumsfolk
Personer fra Brent
Fødsler i 1916
Dødsfall i 1989
Acheilo

Acheilo er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.

Utseende 
Ganske små (ca. 6 millimeter), blanke, rødbrune oldenborrer. Oversiden er kraftig punktert og spredt hårete. Dekkvingene er parallellsidige og tvert avsluttet bak. "Snuten" (clypeus) har oppbøyd forkant foran med en framskutt, rundet "nese". Beina er kraftige, baklårene ganske tykke.

Utbredelse 
Artene lever i Australia (Queensland og Western Australia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Heteronychini 
 Slekten Acheilo Britton, 1988
 Acheilo capitalis (Blackburn, 1910)
 Acheilo clypeatus Britton, 1988
 Acheilo pedarius (Blackburn, 1910)

Kilder 

 Atlas of Living Australia - Acheilo 
 Biolib.cz - liste over artene

Eksterne lenker 
 
 Bilder av Acheilo pedarius

Oldenborrer
Biller formelt beskrevet i 1988
Staysman & Lazz

Staysman & Lazz var en norsk duo bestående av Stian Thorbjørnsen og Lasse Jensen.

Duoen ble først kjent gjennom Sommerstjerner, en sangkonkurranse arrangert av ukebladet Se & Hør sommeren 2010. Her vant de med sin selvskrevne låt «Uten sko». I mars 2015 deltok de i Melodi Grand Prix på NRK med «En godt stekt pizza». Duoen er kjent for sine festelåter, fra «Du er deilig, du er spretten» til «En godt stekt pizza» (forrige kalt «Nidoraskondomen»). 

Duoen ble oppløst i 2020.

Diskografi

Studioalbum 
 Helt sykt store hits (2014)
 Helt sykt Vol. 2 (2017)

Singler 
 «Uten sko» – (2011)
 «Livet er for kjipt» – (2011)
 «… og det var langt på natt» – (2012)
 «On My Mind» (Toby & Helfner MetalRemix) – (2012)
 «Er så lei» – (2012)
 «Bare vent» – (2012)
 «Russ 2013 (Du er deilig, du er spretten)» – (2013)
 «Se, så glad nissen er» – (2013)
 «Brun og blid» (TIX Remix) – (2014)
 «Brun og blid» (Disco Jumperz Remix) – (2014)
 «Russ 2014 (Du er født i 95)» – (2014)
 «Min skyld» – (2014)
 «18 Wiener» – (2014)
 «En godt stekt pizza» – (2015)
 «Skilles Johanne #ResirkulertLyd» – (2015)
 «Hjem til deg» (2015)

EP-er 
 «Metal Sessions» – (2013)
 «20 kilo ekstra» – (2015)

Samleplater 
 1998–2008 – (2013)

Referanser

Eksterne lenker 
 Sommerstjernervinnere endelig klare med singel Se & Hør
 Staysman & Lazz Rockipedia

Norske sangere
Den hellenske stat

Den hellenske stat (gresk: Ελληνική Πολιτεία) var kollaboratør regjeringen i Hellas under okkupasjonen av aksemaktene under andre verdenskrig. Etter at Tyskland gikk seirende ut av slaget om Hellas ble general Georgios Tsolakoglou utnevnt som statsminister. Kollaboratør regimet manglet en presis politisk definisjon, men Tsolakoglou anså aksemaktenes okkupasjon som en mulighet til å forkaste monarkiet. Han annonserte monarkiets fall etter at han hadde inntred i statsminister rollen. Eksistensen av en gresk regjering ble betraktet som nødvendig av aksemaktene for at deres okkupasjon skulle oppnå en vis grad av legitimitet. Landets infrastruktur hadde blitt ødelagt under slaget om Hellas og råvarer og mat hadde blitt rekvirert av tyskerne. Dette sammen med at den greske kollaboratør regjeringen var nødt til å betale for okkupasjonen og den allierte blokaden av Hellas førte til en hungersnød blant sivil befolkningen som tok livet av rundt 300 000 mennesker.

Den hellenske stat opphørte å eksistere etter at de tyske styrkene trakk seg ut av Hellas i oktober 1944. Georgios Tsolakoglou, Konstantinos Logothetopoulos og Ioannis Rallis ble alle tatt til fange sammen med hundrevis av andre kollaboratører. Den nyopprettede regjeringen opprettet en egen domstol for å dømme kollaboratørene. Domstolen oppnådde ikke de intensjonene som var planlagt, der flere av kollaboratørene fikk lavere straffer enn hva folk hadde håpet på. Dette førte til en forsterking av den politiske fiendskapen, noe som førte til at det var delaktig i starten på den greske borgerkrigen.

Referanser

Eksterne lenker
 German banknotes curculated only in Greece during the occupation (1941 - 1944) 

Hellas' historie
Historiske stater og riker i Europa
Stater og territorier etablert i 1941
Stater og territorier opphørt i 1944
Monsta X

Monsta X (Hangul: 몬스타엑스) er en sørkoreansk hiphopgruppe under Starship Entertainment. Gruppen ble opprettet gjennom overlevelses programmet "NO.MERCY" på Mnet i 2015. Gruppen består av seks medlemmer: Shownu, Minhyuk, Kihyun, Hyungwon, Jooheon og I.M.

Gruppen debuterte den 14. mai 2015 med sangen Trespass. De har tilsammen gitt ut 12 album.

Historie 
2014: Før debut

Gruppen ble opprettet som et resultat av programmet No Mercy på Mnet, som begynte i desember 2014. En singel som ble gitt ut imens No Mercy fortsatt holdt på var "0 (Young)" 4. februrar, 2015, ft. Giriboy, Mad Clown og Joonyoung, i tillegg Jooheon, Kihyun, Wonho, Seokwon og I,M. "Interstellar" ble gitt ut 12. februar 2015, med Jooheon, Hyungwon og I.M ft. Yella Diamond. 28. april, ga Jooheon ut sin første mixtape, JUNG JI, som inkluderte samarbeid med JustMusic Entertainment sin artist BlackNut.

2017: Første vinn

Den 14. november 2017 vant Monsta X for første gang med sangen Dramarama på tv-programmet The Show.

Medlemmer 
 Shownu (셔누), Son Hyun-woo (손현우), født 18. juni 1992
 Minhyuk (민혁), Lee Min-hyuk (이민혁), født 3. november 1993
 Kihyun (기현), Yoo Ki-hyun (유기현), født 22. november 1993
 Hyungwon (형원), Chae Hyung-won (채형원), født 15. januar 1994
 Jooheon (주헌), Lee Jooheon (이주헌), født 6. oktober 1994
 I.M (아이엠),  Lim Chang-kyun (임창균), født 26. januar 1996

Tidligere medlem(mer): Wonho, 2015-2019

Eksterne lenker   
 
 
 http://kprofiles.com/monsta-x-members-profile/
 https://genius.com/artists/Monsta-x
 https://www.soompi.com/2017/11/14/watch-monsta-x-takes-emotional-1st-ever-win-show-performances-exid/

Sørkoreanske guttegrupper
2012 i Sør-Korea
Olympiamuseet (Lausanne)

Olympiamuseet (fransk: Musée olympique) i Lausanne, Sveits er en permanent utstilling, relatert til sport og De olympiske leker. Med mer enn 10 000 objekter er museet det største arkiv over De olympiske leker i verden og en av Lausannes fremste turistmål som trekker mer enn 250 000 besøkende hvert år.

Olympiamuseet og Olympiaparken (en skulpturhage mellom museet og Lake Léman) ligger i Ouchy. Hovedkvarteret til [[Den internasjonale olympiske 
komité]] (IOC) ligger i Vidy (vest for Ouchy).

Historie
Museet ble grunnlagt 23. juni 1993 etter initiativ fra president i IOC Juan Antonio Samaranch. Den meksikanske arkitekten Pedro Ramírez Vázquez, et medlem av International Olympic Committee og Jean-Pierre Cahen, var ansvarlig for prosjektet. Museet fikk prisen Årets museum i Europa i 1995.

Etter 23 måneder med renovasjon åpnet museet igjen 21. desember 2013. Mens arbeidene pågikk (2012-2013), ble en temporær utstilling satt opp i en båt. (Helvétie) fra CGN, foran Olympiaparken.

Etter renoveringen ble byggets areal økt fra 2 000 m² (i 2011) til 3 000 m² (i 2013).

Utstillingene

Museet inneholder meget interaktive og informative utstillinger. Den er organisert omkring tre hovedtemaer i tre separate etasjer: Den olympiske verden, De Olympiske Leker og Den Olympiske Ånd. Et besøk starter i tredje etasje hvor “The Olympic World” informerer den besøkende om historien til oldtidens olympiske leker og fødslen til de moderne Leker. Høydepunktet omfatter en utstilling av de forskjellige faklene, så vel som en video som dokumenterer viktige øyeblikk i åpningsseremonienes historie.

Andre etasje fokuserer på “The Olympic Games”. Sportsutstyr fra et utvalg sportsgrener er utstilt, og den besøkende blir introdusert til Ungdommens Olympiske Leker og de Paralympiske leker. Mer enn 1 000 videoklipp fra Olympiske Leker, arrangementer og sportsutøvere kan søkes personlig på monitorer i denne del av museet.

Siste del av den permanente utstilling omfatter “Den Olympiske Ånd” hvor den besøkende får anledning til å se og føle en Olympisk landsby og kan teste sin balanse og mentale evner med interaktive øvelser. Olympiske medaljer er også utstilt.

Det renoverte museumet omfatter også midlertidige utstillinger hvor museet regelmessig huser mobile utstillinger.

Olympiaparken 
Olympiamuseet er omgitt av en park som inneholder et stort antall kunstverk hvor sport er temaet. Blant de mest notable arbeider i museets permanente samling er verker av den franske skulptør Auguste Rodins The American Athlete og Niki de Saint Phalles Les Footballeurs, den luxenburgske skulptør Lucien Wercolliers hyllest Altius, den colombianske sculptør Fernando Boteros Jeune Fille a la Balle og en skulptur av den sveitsiske skulptør Jean Tinguely som kombinerer en hockeykølle med et bjørnehode og et motorsykkelhjul.

Galleri

Se ogå
 International Olympic Committee (IOC)

Referanser

Ekstere lenkers 
 
 Page on the website of the City of Lausanne

Olympiske leker
Museer i Sveits
Ingrid Moe Wold

Ingrid Moe Wold (født 29. januar 1990) er en norsk tidligere fotballspiller fra Kapp på Østre Toten. Hun er utdannet fysioterapeut.

Karriere 
Ingrid Moe Wold har vært på det norske landslaget i samtlige år siden hun i 2006 debuterte i troppen mot Nederland på Norges U17-lag.

Moe Wold spilte sin første kamp for  i 2009. Da klubben i 2014 spilte sin 100. kamp i Toppserien så hadde Moe Wold spilt samtlige kamper, og endte til slutt med klubbrekorden 195 seriekamper på rad, fra 5. april 2010 til 21. september 2018. I sesongene 2010 til 2019 spilte hun til sammen 268 kamper for LSK og scoret 36 mål. Hun ble gang på gang kåret til årets spiller i klubben. Før LSK spilte hun i Team Strømmen, Gjøvik og Kapp.

I 2019 ledet Ingrid Moe Wold som kaptein laget sitt til cupseier over Vålerenga med 5-1, og tok med det «dobbelen» for femte gang. 

Fra januar til juli 2020 spilte hun for den spanske klubben Madrid CFF. Sommeren 2020 signerte hun en toårskontrakt med den engelske klubben Everton LFC. 

Moe Wold har annonsert at hun legger opp som fotballspiller sommeren 2021.

Meritter 
LSK Kvinner
Seriemester 2012, 2014, 2015, 2016, 2017, 2018 og 2019
Cupmester 2014, 2015, 2016, 2018 og 2019

Deltakelse på landslag
Norge A Kvinner: 78 kamper (30.08.2012 - 15.06.2021)
Norge U23: 19 kamper (17.07.2009 - 30.10.2013)
Norge U20: 7 kamper (11.02.2008 - 27.11.2008)
Norge U19: 30 kamper (29.08.2007 - 19.07.2009)
Norge U17: 11 kamper (10.06.2006 - 07.07.2007)

Referanser

Eksterne lenker 
 
 
 
 
  Ingrid Moe Wold hos LSK Kvinner

Norske fotballspillere
Norske damelandslagsspillere i fotball
Fotballspillere for LSK Kvinner
Spillere i VM i fotball for kvinner 2015
Spillere under EM i fotball for kvinner 2017
Spillere i VM i fotball for kvinner 2019
Personer fra Østre Toten kommune
Norske fotballspillere i Spania
Norske fotballspillere i England
Maria Thorisdottir

Maria Thorisdottir (født 5. juni 1993) er en norsk fotballspiller som spiller for Manchester United og det norske landslaget. 

Før hun bestemte seg for å satse for fullt på fotballen spilte hun også håndball i Eliteserien for Sola og Stabæk.

Karriere 
Thorisdottir var et talent i både fotball og håndball i ung alder. Hun startet fotballkarrieren i Klepp, og debuterte i Toppserien i 2010. Etter å ha slitt med jumper's knee-skade, valgte hun etter U20-VM 2012 i Japan å legge opp i en alder av 19 år. 

Etter å ha gitt seg med fotball valgte hun å satse på håndballen igjen og i 2013 signerte hun for Stabæk i Eliteserien i Håndball. Vedvarende skader og manglende motivasjon gjorde at hun ville tilbake til fotballbanen igjen. Hun uttalte at hun gledet seg mer til fotballoppvarmingen enn håndballtreningen.

I 2014 bestemte hun seg for å returnere til fotballen å begynte å trene med Klepp igjen. I august 2014 gjorde hun comeback i en cupkamp mot Arna-Bjørnar, to år etter hun sist spilte en fotballkamp. Etter å ha kommet i gang med fotballen igjen gikk det fort før hun i mars 2015 fikk debuten på det norske A-landslaget. Under ett år etter at hun gjorde comeback på fotballbanen ble hun tatt ut i den norske troppen til VM i Canada 2015.

I august 2015 ble hun skadet igjen da hun ble stemplet i venstrefoten i kamp. Det viste seg etterhvert at skaden var mer alvorlig enn først antatt og kunne være karrieretruende. Thorisdottir mistet hele 2016-sesongen grunnet skaden. 

Thorisdottir kom sterkt tilbake på fotballbanen i 2017 og ble tatt ut i den norske troppen til EM i Nederland 2017. I september 2017 signerte hun for den engelske storklubben Chelsea. Der var hun en del av det beste laget i England over flere år. I oktober 2018 fikk hun en hjernerystelse som holdt henne ute av spill over så lang tid at det var fare for at VM i Frankrike sommeren 2019 ville ryke. Men Thorisdottir slo tilbake og ble kåret til banens beste flere ganger.

Etter å ha slitt med spilletid i Chelsea ble det i januar 2021 kjent at hun meldte overgang til Manchester United.. I 2022 ble hun igjen tatt ut i landslagsroppen til EM i England.

Annet 
Maria er datter av trener for det norske kvinnelandslaget i håndball, Thorir Hergeirsson.

Referanser

Eksterne lenker 
 

Norske fotballspillere
Norske damelandslagsspillere i fotball
Fotballspillere for Klepp IL
Spillere i VM i fotball for kvinner 2015
Spillere under EM i fotball for kvinner 2017
Spillere i VM i fotball for kvinner 2019
Spillere under EM i fotball for kvinner 2022
Norske fotballspillere i England
Jarlsberggata (Tønsberg)

Jarlsberggata (3–53, 4–66) er en 2,5 km lang vei som går fra rundkjøring ved Jarlsberg hovedgård til Åskrysset på E18. Veien er en av Tønsbergs hovedinnfartsårer og utgjør en del av fylkesvei 35.

På adressene 3 og 4 ligger Sem kirke og dens kirkegård. Jarlsberg hovedgård ligger på adressene 6–16 like bak kirken.

Det er planlagt å bygge gang- og sykkelvei langs Jarlsberggata. Veien fikk sitt offisielle navn i 2003.

Referanser

Veier i Tønsberg
Webbella

Webbella er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.

Utseende 
Små (7-10 millimeter) oldenborrer. Oversiden er tett hårete. "Snuten" (clypeus) er avrundet og litt innbuktet foran i midten. Antennene er ni-leddete. Pronotum er tydelig smalere enn dekkvingene, med rundede sider. Føttenes klør har en tann rett bak spissen.

Utbredelse 
Artene lever i Australia (New South Wales). Det er uklart om den afrikanske arten Webbella congoana egentlig hører hjemme her.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Heteronychini 
 Slekten Webbella Britton, 1988
 Webbella congoana (Moser, 1918)
 Webbella firma (Blackburn, 1909)
 Webbella labralis (Blackburn, 1908)

Kilder 
 Britton, E.V. (1988) Synopsis of the Genera of Australian Heteronychini (Coleoptera: Scarabaeidae: Melolonthinae). Australian Journal of Entomology 27 (1): 27-36. 
 Atlas of Living Australia - Webbella 
 Biolib.cz - liste over artene

Eksterne lenker 
 

Oldenborrer
Biller formelt beskrevet i 1988
Nimrod Mashiah

Nimrod Mashiah (født 10. juli 1988) er en israelsk seiler som konkurrerer i seilbrett. Hans største internasjonale resultat er blant annet en sølvmedalje fra VM i seiling 2010.

Eksterne lenker 
 

Israelske seilere
Odontotonyx

Odontotonyx er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.

Utseende 
Små (ca. 8,5 millimeter), brune oldenborrer. Hode, pronotum og scutellum er livlig rødbrune, dekkvingene mørkere brune. Antennene er ni-leddete. På føttene er det en stor, membranøs sålelapp (pulvillus) under hver klo.

Utbredelse 
Artene lever i Australia (New South Wales, Queensland).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Heteronychini 
 Slekten Odontotonyx MacLeay, 1871
 Odontotonyx brunneipennis MacLeay, 1871
 Odontotonyx ruficeps Lea, 1919

Kilder 
 Britton, E.V. (1988) Synopsis of the Genera of Australian Heteronychini (Coleoptera: Scarabaeidae: Melolonthinae). Australian Journal of Entomology 27 (1): 27-36. 
 Atlas of Living Australia - Odontotonyx 
 Biolib.cz - liste over artene

Eksterne lenker 
 

Oldenborrer
Dyr formelt beskrevet i 1871
Nepytis

Nepytis er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art som lever i Australia.

Utseende 
En liten (7 millimeter) oldenborre med sju-leddet antenne. Pronotum har rundede sider. Dekkvingene har tydelige lengdefurer og grov punktering.

Utbredelse 
Arten lever i Australia (Tasmania).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Heteronychini 
 Slekten Nepytis Erichson, 1842
 Nepytis russula Erichson, 1842

Kilder 
 Britton, E.V. (1988) Synopsis of the Genera of Australian Heteronychini (Coleoptera: Scarabaeidae: Melolonthinae). Australian Journal of Entomology 27 (1): 27-36. 
 Atlas of Living Australia - Nepytis  
 Biolib.cz - liste over artene

Eksterne lenker 
 

Oldenborrer
Biller formelt beskrevet i 1842
Jan Tesař

Jan Tesař (født 26. mars 1990) er en tsjekkisk friidrettsutøver som konkurrerer i sprintløp. Han har bronse på 4x400 meter fra EM i friidrett innendørs 2015 og bronse på 400 meter ved Sommeruniversiaden 2015 som fremste internasjonale meritter.

Idrettskarriere 
2012-13
Tesař deltok ved EM i friidrett 2012 i Helsingfors, der han ble slått ut i semifinalen på 400 meter. Han løp på 47,27, som var 20. beste tid. Året etter deltok han på Tsjekkias stafettlag på 4 x 400 meter ved VM i friidrett 2013, men de fikk 19. beste tid i innledningsheatet, og nådde ikke finalen. 

2014
Tsjekkia deltok i Super League ved Lag-EM i friidrett 2014. Tesař løp her 400 meter, der han kom på 11.-plass av 12 deltakere, og han deltok også på Tsjekkias stafettlag på 4 x 400 meter, men de ble diskvalifisert på grunn av feil veksling. 

2015
Ved EM i friidrett innendørs 2015 kom Tsjekkia på 3.-plass på 4 x 400 meter stafett, med Tesař på laget. De satte ny tsjekkisk rekord med tiden 3:04,09. Han deltok også på 400 meter individuelt, men med 8. beste tid i semifinalen nådde han ikke finalen. 

Tsjekkia deltok i First League ved Lag-EM i friidrett, og han deltok på det tsjekkiske stafettlaget som vant 4 x 400 meter stafett. Han fikk bronse på 400 meter ved Sommeruniversiaden 2015, bak Luguelín Santos og Leaname Maotoanong, med ny personlig rekord på 45,73 sekunder. 

2016
Tesař satte personlig rekord på 200 meter innendørs i januar med 22,23 sekunder, og på 200 meter utendørs i mai, med 21,85 sekunder.

Referanser

Eksterne lenker 
 
  Profil hos European Athletics
  Profil hos All-Athletics.com

Tsjekkiske sprintere
Fødsler i 1990
Jens Holmström

Jens Holmström (født 1991 i Ljungby) er en profesjonell ishockeyspiller som spiller for Kongsvinger Knights sitt A-lag.

Svenske ishockeyspillere
Ishockeyspillere for Kongsvinger Knights